ET Euroopa Liidu Teataja L 148/55

EFTA JÄRELEVALVEAMETI OTSUS

nr 637/08/COL,

8. oktoober 2008,

millega kuuekümne kuuendat korda muudetakse riigiabi käsitlevaid menetlus- ja sisulisi eeskirju

EFTA JÄRELEVALVEAMET, (1)

võttes arvesse Euroopa Majanduspiirkonna lepingut, (2) eriti selle artikleid 61–63 ning protokolli nr 26,

võttes arvesse EFTA riikide vahelist järelevalveameti ja kohtu asutamist käsitlevat lepingut, (3) eriti selle artiklit 24 ja artikli 5 lõike 2 punkti b,

arvestades, et järelevalve- ja kohtulepingu artikli 24 kohaselt jõustab järelevalveamet EMP lepingu riigiabi käsitlevad sätted,

arvestades, et järelevalve- ja kohtulepingu artikli 5 lõike 2 punkti b kohaselt avaldab EFTA järelevalveamet teateid või suuniseid EMP lepingus käsitletud küsimuste kohta, kui see on sätestatud kõnealuses lepingus või järelevalve- ja kohtulepingus või kui EFTA järelevalveamet seda vajalikuks peab,

meenutades riigiabi käsitlevaid menetlus- ja sisulisi eeskirju, (4) mille järelevalveamet kiitis heaks 19. jaanuaril 1994,

arvestades, et Euroopa Ühenduste Komisjon (5) võttis 8. juulil 2008 vastu teatise laevaehituse riigiabi raamistiku kehtivusaja pikendamise kohta, (6) millega kehtivusaega pikendati 31. detsembrini 2011,

arvestades, et kõnealune teatis on oluline ka Euroopa Majanduspiirkonna jaoks,

arvestades, et EMP riigiabi eeskirjade ühtne kohaldamine tuleb tagada kogu Euroopa Majanduspiirkonnas,

arvestades, et EMP lepingu XV lisa lõpus oleva peatüki „ÜLDIST” punkti II kohaselt peab järelevalveamet pärast komisjoniga konsulteerimist vastu võtma EÜ komisjoni poolt vastu võetud õigusaktidega kooskõlas olevaid õigusakte,

olles 9. septembril 2008 konsulteerinud EÜ komisjoniga,

meenutades, et järelevalveamet kutsus 9. septembri 2008. aasta kirjas EFTA riike üles esitama märkusi nimetatud teema kohta ja et EFTA riigid vastuväiteid ei esitanud,

ON VASTU VÕTNUD KÄESOLEVA OTSUSE:

Artikkel 1

EFTA järelevalveameti suuniste asjaomase peatüki (laevaehitusele riigiabi andmise kohta) kehtivusaega pikendatakse kuni 31. detsembrini 2011. Laevaehitusele riigiabi andmist käsitlevate suuniste lõige 31 sõnastatakse järgmiselt:

„Käesolev raamistik kehtib 1. jaanuarist 2004 kuni hiljemalt 31. detsembrini 2011. EFTA järelevalveamet võib selle nimetatud ajavahemiku jooksul läbi vaadata.”

Laevaehitusele riigiabi andmist käsitlevate suuniste joonealune märkus 1 sõnastatakse järgmiselt:

Artikkel 2

Ainult ingliskeelne tekst on autentne.

Brüssel, 8. oktoober 2008 EFTA järelevalveameti nimel president Per SANDERUD kolleegiumi liige Kristján Andri STEFÁNSSON

(1) Edaspidi „järelevalveamet”.

(2) Edaspidi „EMP leping”.

(3) Edaspidi „järelevalve- ja kohtuleping”.

(4) Suunised EMP lepingu artiklite 61 ja 62 ning järelevalve- ja kohtulepingu protokolli nr 3 artikli 1 kohaldamiseks ja tõlgendamiseks, mille EFTA järelevalveamet võttis vastu ja avaldas 19. jaanuaril 1994 ning mis on avaldatud ELTs L 231, 3.9.1994, lk 1, ja EMP kaasandes nr 32, 3.9.1994, lk 1. Suuniseid muudeti viimati 16. juulil 2008. Edaspidi „riigiabi suunised”. Riigiabi suuniste ajakohastatud versioon on avaldatud järelevalveameti veebisaidil http://www.eftasurv.int/fieldsofwork/fieldstateaid/state_aid_guidelines/

(5) Edaspidi „EÜ komisjon”.

(6) ELT C 173, 8.7.2008, lk 3.